ddrg/super_eurlex huggingface dataset:
33.

Prijali alebo sa usilovali o komplexný súbor opatrení na riešenie všetkých príčin rozdielu v odmeňovaní žien a mužov spojenom s nerovnosťami medzi ženami a mužmi na trhu práce a zohľadnili pritom situáciu v jednotlivých členských štátoch a zároveň koordinovali činnosť všetkých kľúčových aktérov, najmä sociálnych partnerov, a to na všetkých úrovniach. Mohol by obsahovať tieto prvky: a) podporu transparentnosti odmeňovania, najmä pokiaľ ide o zloženie a štruktúru miezd, a to aj prostredníctvom informovania mladých žien a mužov, ktorí vstupujú na trh práce; b) podporu a neutrálne hodnotenie a klasifikáciu pracovných miest, napríklad v prípade, že sa klasifikácia pracovných miest používa na určenie odmeny, s cieľom zabrániť rodovým nerovnostiam a diskriminácii vyplývajúcej z podhodnotenia kvalifikácií, pracovných miest a povolaní, ktoré typicky zastávajú ženy; c) zlepšenie kvality zamestnania, najmä pokiaľ ide o nedostatočnú istotu zamestnania a nedobrovoľnú prácu na čiastočný úväzok; d) odstránenie vertikálnej segregácie vhodnými spôsobmi, ako napríklad pozitívnymi opatreniami, prípadne kvalitatívnymi a kvantitatívnymi cieľmi a odradzujúcimi opatreniami, ktorých cieľom je zlepšiť rovnováhu medzi ženami a mužmi vo vedúcich pozíciách vo verejnom aj súkromnom sektore; e) odstránenie horizontálnej segregácie, najmä prostredníctvom boja proti rodovým stereotypom vo vzdelávaní, pracovnom živote a médiách so zohľadnením slobody prejavu, zabezpečením vzdelávacieho prostredia citlivého k rodovým otázkam, ako aj nezaujatého obsahu vzdelávania; podporou vzdelávania a odbornej prípravy dostupnej pre členov nedostatočne zastúpeného pohlavia v odvetviach, kde v súčasnosti existuje rodová nerovnováha; nabádaním žien a mužov na zapojenie sa do celoživotného vzdelávania s cieľom získať odborné kvalifikácie vhodné pre novú štruktúru zamestnania a prípadne prijatím pozitívnych opatrení na to, aby sa im uľahčilo zapojenie do danej pracovnej oblasti; f) zlepšenia na zosúladenie pracovného, rodinného a súkromného života pre mužov, ako aj pre ženy prostredníctvom prístupných, cenovo dostupných a vysokokvalitných služieb starostlivosti o deti a služieb starostlivosti o iné závislé osoby, v dostatočnom počte, so zohľadnením dopytu; prostredníctvom pružných pracovných hodín v rámci podnikov; a tam, kde je to vhodné, prostredníctvom rodičovskej a synovskej/dcérskej dovolenky na účely starostlivosti o závislého rodinného príslušníka a/alebo otcovskej dovolenky spolu s opatreniami nabádajúcimi na to, aby si tieto dovolenky brali muži; g) podporu vhodných politík týkajúcich sa nízkeho odmeňovania a zároveň rešpektovanie autonómie sociálnych partnerov; h) posilnenie účinného vykonávania existujúcich právnych predpisov týkajúcich sa odmeňovania a rovnosti na pracoviskách; i) zdôraznenie otázky odmeňovania a rovnosti medzi ženami a mužmi na pracovisku v kontexte sociálnej zodpovednosti podnikov a j) podporu zaradenia rovnakého odmeňovania žien a mužov ako podmienky, ktorú musia splniť podniky uchádzajúce sa o verejné zákazky.
9.

Rozvíjaním „celoškolského“ prístupu k ESD možno zvýšiť motiváciu všetkých žiakov a študentov, podporiť a rozvíjať ich kritické myslenie a vo všeobecnosti zlepšovať výsledky ich vzdelávania. Vzdelávacie inštitúcie na všetkých úrovniach by sa mali usilovať o to, aby fungovali ako organizácie podporujúce trvalo udržateľný rozvoj a slúžili ostatným ako príklad integráciou zásad trvalo udržateľného rozvoja do svojej politiky a praxe, napríklad prostredníctvom úspory energie, využívania prírodných zdrojov pri budovaní i prevádzke, prostredníctvom rozvoja politiky udržateľného obstarávania a spotrebiteľskej politiky. Na úrovni školy si to vyžaduje aktívnu účasť všetkých zainteresovaných strán: riaditeľov škôl, učiteľov, žiakov, školských rád, administratívnych pracovníkov a pomocného personálu, rodičov, MVO, miestnej komunity a podnikov.
5.

by sa malo nabádať na väčšiu mobilitu vrátane mobility s tretími krajinami a kandidátskymi krajinami a mali by sa pritom využívať vhodné programy a mechanizmy. Mobilita vo vzdelávaní by tiež mala mať kvalitatívny rozmer a mala by vychádzať z riadne rozvinutej spolupráce medzi vzdelávacími inštitúciami a inštitúciami odbornej prípravy. V záujme zvýšenia kvality a rozmanitosti mobility by sa mal preskúmať potenciál iných existujúcich foriem spolupráce. Mobilita ako taká by sa však nemala považovať za cieľ, ale skôr by sa mala vnímať ako prostriedok na posilnenie nadobúdania znalostí, zručností a kompetencií a na vyriešenie osobných a sociálnych výziev;
B.

posilnili väzby medzi vzdelávaním, odbornou prípravou, hospodárstvom, zamestnanosťou a kultúrou, pričom budú: 1. podnecovať najmä za účasti umelcov a kultúrnych inštitúcií kultúrne aktivity v rámci sociálnych, vzdelávacích a mládežníckych nástrojov, aby sa posilnili kultúrne a medzikultúrne kompetencie a aby sa podnietil tvorivý a inovačný potenciál, najmä u detí a mladých ľudí; 2. uznávať význam kultúrnej mediácie (3) pre účasť na kultúre a potrebu zaviesť na tento účel vhodnú odbornú prípravu a posilniť profesionalizáciu zainteresovaných osôb; 3. presadzovať využívanie kompetencií získaných v kultúrnom sektore na uľahčenie začlenenia na trh práce a do zamestnania, ako aj do spoločenského a občianskeho života; 4. uskutočňovať politiky zamerané na podporu mediálnej gramotnosti a rozvoj digitálnych kompetencií, ako aj na to, aby sa skupiny ohrozené alebo trpiace chudobou alebo sociálnym vylúčením naučili používať nové informačné a komunikačné technológie, ktoré uľahčujú prístup ku kultúre a rozvoj kultúrneho prejavu a umeleckej tvorivosti; 5. zvyšovať povedomie aktérov kultúrnych, sociálnych, hospodárskych, vzdelávacích a mládežníckych odvetví o vzťahoch s ľuďmi trpiacimi chudobou alebo sociálnym vylúčením, o medzikultúrnom dialógu, o úlohe kultúry ako hnacieho motora sociálneho začleňovania a o občianskom rozmere kultúry;
—

zabezpečili, aby sa v ich národnej alebo regionálnej politike v oblasti kinematografie prihliadalo na ochranu filmového dedičstva, najmä s cieľom: a) stanoviť dlhodobú stratégiu pre ich národné filmové dedičstvo na analógových, ako aj digitálnych nosičoch; b) vziať pri vykonávaní svojich politík podporujúcich prechod na digitálne filmy do úvahy kiná v rámci inštitúcií zaoberajúcich sa filmovým dedičstvom a iné kiná, ktoré sa venujú filmom patriacim k filmovému dedičstvu; c) zabezpečiť, aby sa filmy, ktoré dostali podporu z národných alebo regionálnych fondov, uložili do inštitúcie zaoberajúcej sa ochranou filmového dedičstva, a nabádať na ukladanie všetkého súvisiaceho materiálu, pokiaľ je to možné; d) zabezpečiť, rešpektujúc práva duševného vlastníctva a bez toho, aby bola dotknutá primeraná odmena majiteľov práv, a bez narušenia bežného využívania filmov, aby inštitúcie zaoberajúce sa filmovým dedičstvom mohli požívať primerané práva v súvislosti s ochranou a kultúrnym a nekomerčným využívaním filmov a súvisiaceho materiálu, ktoré sa podporujú zo štátnych a regionálnych fondov, tak, aby bolo napríklad možné: — zorganizovať v ich priestoroch verejné premietanie a/alebo, — reprodukovať film na všetkých jeho nosičoch na účely jeho ochrany a/alebo, — reštaurovať materiál a/alebo, — používať materiál na výstavách a/alebo, — zabezpečiť prehliadanie materiálu pre výskumných pracovníkov prostredníctvom zabezpečeného internetového pripojenia a/alebo, — využívať zdigitalizované ukážky materiálu na vzdelávacie účely a/alebo, — umožniť prístup k ukážkam, prípadne k celému materiálu prostredníctvom verejných platforiem pre prístup ku kultúrnemu obsahu on-line, ako sú napr. Europeana (6) a jej partnerské projekty alebo internetové stránky národných kultúrnych inštitúcií;
—

zohľadňujúc existujúce normy ISO pre premietanie v digitálnych kinách ďalej posúdili možnosti, ako dosiahnuť potrebné a primerané výsledky, pokiaľ ide o kvalitu premietania a obeh filmov, ktoré by spĺňali príslušné nároky. To by sa malo uskutočňovať v súlade so zásadou technickej neutrality,
SK Úradný vestník Európskej únie C 316/11

Oznámenie skupinám Babbar Khalsa, Gama'a al-Islamiyya (alias Al-Gama'a al-Islamiyya) (Islamská skupina – IG), Hamas (vrátane Hamas-Izz al-Din-al-Qassem), Strana kurdských pracujúcich (PKK) (alias KADEK, alias KONGRA-GEL), Tigre oslobodenia tamilského Ílamu (LTTE) a Palestínsky islamský džihád (PIJ) uvedeným na zozname ustanovenom v článku 2 ods. 3 nariadenia Rady (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu

[pozri prílohu k nariadeniu Rady (EÚ) č. 610/2010]

2010/C 316/06

Skupiny Babbar Khalsa, Gama'a al-Islamiyya (alias Al-Gama'a al-Islamiyya) (Islamská skupina – IG), Hamas (vrátane Hamas-Izz al-Din-al-Qassem), Strana kurdských pracujúcich (PKK) (alias KADEK, alias KONGRA-GEL), Tigre oslobodenia tamilského Ílamu (LTTE) a Palestínsky islamský džihád (PIJ) uvedené v nariadení Rady (EÚ) č. 610/2010 (1) sa upozorňujú na túto skutočnosť:

Nariadením Rady (ES) č. 2580/2001 (2) sa ustanovuje zmrazenie všetkých finančných prostriedkov, ostatných finančných aktív a hospodárskych zdrojov, ktoré patria dotknutým osobám, skupinám a subjektom, a zákaz priameho či nepriameho sprístupňovania akýchkoľvek finančných prostriedkov, ostatných finančných aktív a hospodárskych zdrojov týmto osobám, skupinám a subjektom.

Rada získala nové informácie v súvislosti so zaradením daných skupín a subjektov na uvedený zoznam. Po zvážení týchto informácií Rada príslušným spôsobom zmenila a doplnila odôvodnené stanoviská.

Dotknuté skupiny a subjekty môžu podať žiadosť s cieľom získať aktualizované odôvodnené stanovisko Rady k ich ponechaniu na uvedenom zozname na túto adresu:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË

Takáto žiadosť by sa mala predložiť do dvoch týždňov odo dňa uverejnenia tohto oznámenia.

Dotknuté skupiny a subjekty môžu na uvedenú adresu kedykoľvek zaslať Rade spolu s akoukoľvek sprievodnou dokumentáciou žiadosť o to, aby sa rozhodnutie o ich zaradení na zoznam a ponechaní na ňom prehodnotilo. Takéto žiadosti sa po doručení posúdia. V tejto súvislosti sa dotknuté skupiny a subjekty upozorňujú na pravidelné preskúmanie tohto zoznamu, ktoré Rada vykonáva podľa článku 1 ods. 6 spoločnej pozície 2001/931/SZBP (3). Aby sa Rada mohla žiadosťami zaoberať pri najbližšom preskúmaní, mali by sa predložiť do dvoch týždňov odo dňa oznámenia stanoviska.

Dotknuté skupiny a subjekty upozorňujeme na možnosť predložiť príslušným orgánom príslušných členských štátov uvedeným v prílohe k nariadeniu žiadosť o povolenie použiť zmrazené finančné prostriedky na základné potreby alebo osobitné platby v súlade s článkom 5 ods. 2 uvedeného nariadenia. Aktualizovaný zoznam príslušných orgánov je k dispozícii na tejto internetovej adrese:

http://ec.europa.eu/comm/external_relations/cfsp/sanctions/measures.htm

(1) Ú. v. EÚ L 178, 13.7.2010, s. 1.

(2) Ú. v. ES L 344, 28.12.2001, s. 70.

(3) Ú. v. ES L 344, 28.12.2001, s. 93.
i)

Po prvé ide o iniciatívu Mládež v pohybe, ktorej cieľom je pomôcť mladým ľuďom, aby dosiahli plný potenciál v odbornej príprave a vzdelávaní a zlepšili si tým vyhliadky na získanie zamestnania. Existuje naliehavá potreba zabezpečiť, aby sa počet mladých ľudí, ktorí odišli zo školy, znížil, aby všetci mladí ľudia nadobúdali základné zručnosti potrebné pre ďalšie vzdelávanie a aby existovalo viac príležitostí učiť sa v neskoršom veku. Inštitúcie vysokoškolského vzdelávania by sa mali nabádať, aby zlepšili kvalitu a relevantnosť kurzov, ktoré ponúkajú, aby tak podnietili širšie spektrum občanov k tomu, aby sa zapojili do vysokoškolského vzdelávania, pričom by sa v systéme vzdelávania, ako aj v kontexte neformálneho vzdelávania, ako je napríklad práca s mládežou a zapojenie mládeže, mala podporovať mobilita v oblasti vzdelávania pre všetkých mladých ľudí. Navyše by sa malo podporovať nadobúdanie skúseností priamo na pracoviskách a podnikateľských skúseností, pričom by sa mali rozšíriť príležitosti na dobrovoľnícke činnosti, samostatnú zárobkovú činnosť a prácu a štúdium v zahraničí.
Správna rada Európskeho inštitútu pre rodovú rovnosť

31.5.2013

pani Therese BUGEJA

odstúpenie

členka

vláda

Malta

pani Romina BARTOLO

National Commission for the Promotion of Equality
SK Úradný vestník Európskej únie C 33/14

Oznámenie určené osobám, skupinám a subjektom uvedeným na zozname ustanovenom v článku 2 ods. 3 nariadenia Rady (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu

[pozri prílohu k nariadeniu Rady (EÚ) č. 83/2011]

2011/C 33/03

RADA EURÓPSKEJ ÚNIE

Nasledujúce informácie sú určené osobám, skupinám a subjektom uvedeným v nariadení Rady (EÚ) č. 83/2011 (1).

Rada Európskej únie rozhodla, že dôvody zaradenia týchto osôb, skupín a subjektov na uvedený zoznam osôb, skupín a subjektov, na ktoré sa vzťahujú obmedzujúce opatrenia ustanovené nariadením Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (2), stále existujú. V dôsledku toho sa Rada rozhodla uvedené osoby, skupiny a subjekty na danom zozname ponechať.

Nariadením (ES) č 2580/2001 sa ustanovuje zmrazenie všetkých finančných prostriedkov, ostatných finančných aktív a hospodárskych zdrojov, ktoré patria dotknutým osobám, skupinám a subjektom, a zákaz priameho či nepriameho sprístupňovania akýchkoľvek finančných prostriedkov, ostatných finančných aktív a hospodárskych zdrojov týmto osobám, skupinám a subjektom.

Dotknuté osoby, skupiny a subjekty sa upozorňujú na možnosť podať príslušným orgánom príslušných členských štátov uvedených v prílohe k predmetnému nariadeniu žiadosť s cieľom získať povolenie použiť zmrazené finančné prostriedky na základné potreby alebo konkrétne platby v súlade s článkom 5 ods. 2 uvedeného nariadenia. Aktualizovaný zoznam príslušných orgánov je k dispozícii na tejto internetovej adrese:

http://ec.europa.eu/comm/external_relations/cfsp/sanctions/measures.htm

Dotknuté osoby, skupiny a subjekty môžu podať žiadosť s cieľom získať odôvodnené stanovisko Rady k ich ponechaniu na uvedenom zozname (pokiaľ im takéto odôvodnené stanovisko už nebolo oznámené) na túto adresu:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË

Dotknuté osoby, skupiny a subjekty môžu kedykoľvek predložiť Rade na uvedenú adresu žiadosť – so všetkými sprievodnými dokladmi – o opätovné zváženie rozhodnutia zaradiť ich na uvedené zoznamy alebo ich na týchto zoznamoch ponechať. Takéto žiadosti sa po doručení posúdia. V tejto súvislosti sa dotknuté osoby, skupiny a subjekty upozorňujú na pravidelnú revíziu tohto zoznamu, ktorú Rada vykonáva podľa článku 1 ods. 6 spoločnej pozície 2001/931/SZBP. Aby sa Rada mohla žiadosťami zaoberať pri najbližšej revízii, mali by sa predložiť do dvoch mesiacov odo dňa uverejnenia tohto oznámenia.

Dotknuté osoby, skupiny a subjekty sa upozorňujú aj na možnosť podať žalobu voči nariadeniu Rady na Všeobecnom súde Európskej únie v súlade s podmienkami ustanovenými v článku 263 ods. 4 a 6 Zmluvy o fungovaní Európskej únie.

(1) Ú. v. EÚ L 28, 2.2.2011, s. 14.

(2) Ú. v. ES L 344, 28.12.2001, s. 70.
SK Úradný vestník Európskej únie C 93/22

Oznámenie ministra hospodárstva, poľnohospodárstva a inovácií Holandského kráľovstva podľa článku 3 ods. 2 smernice Európskeho parlamentu a Rady 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov

2011/C 93/11

Minister hospodárstva, poľnohospodárstva a inovácií týmto oznamuje, že prijal žiadosť o povolenie na vyhľadávanie uhľovodíkov v oblasti Ijsselmuiden.

Oblasť sa nachádza v provincii Overijssel a je vymedzená priamkami medzi dvojicami bodov A – B, B – C, C – D, D – E, E – F, F – G a A – H a hranicou medzi provinciami Overijssel and Gelderland medzi bodmi H a G.

Súradnice bodov sú:

Bod X Y A 188000,00 512000,00 B 204982,97 512000,00 C 208443,86 507940,65 D 222164,41 507699,42 E 231525,76 500038,73 F 220500,00 500000,00 G 204662,32 490949,90 H 188000,00 503826,19

Uvedené body sú vymedzené zemepisnými súradnicami vypočítanými na základe národného triangulačného systému (RD, Rijks Driehoeksmeting).

Na základe opisu oblasti jej rozloha predstavuje 447,04 km2.

S odkazom na smernicu uvedenú v úvode a na článok 15 banského zákona (Mijnbouwwet) [zbierka zákonov (Staatsblad) 2002, č. 542] minister hospodárstva, poľnohospodárstva a inovácií vyzýva zúčastnené strany, aby predložili konkurenčné žiadosti o povolenie na vyhľadávanie uhľovodíkov v oblasti vymedzenej uvedenými bodmi a súradnicami.

Orgánom oprávneným udeľovať povolenia je minister hospodárstva, poľnohospodárstva a inovácií. Kritériá, podmienky a požiadavky uvedené v článku 5 ods. 1, článku 5 ods. 2 a v článku 6 ods. 2 smernice 94/22/ES sú ustanovené v banskom zákone (zbierka zákonov 2002, č. 542).

Žiadosti sa môžu podávať počas 13 týždňov od uverejnenia tohto oznámenia v Úradnom vestníku Európskej únie na tejto adrese:

De minister van Economische Zaken, Landbouw en Innovatie ter attentie van P. Jongerius, directie Energiemarkt ALP A/562 Bezuidenhoutseweg 30 Postbus 20101 2500 EC Den Haag NEDERLAND

Žiadosti doručené po tomto termíne sa nebudú brať do úvahy.

Rozhodnutie o žiadostiach sa prijme najneskôr do 12 mesiacov od uplynutia uvedenej lehoty.

Ďalšie informácie môžete získať od pána E. J. Hoppela na telefónnom čísle: +31 703797088.
9.

VYZÝVA členské štáty a Komisiu, aby: — začala proces reflexie s cieľom identifikovať možnosti ako dosiahnuť čo najlepšiu reakciu na výzvy, ktoré predstavujú chronické ochorenia, ako aj spoluprácu členských štátov a aby výsledky procesu reflexie zhrnula v dokumente, ktorý vypracuje do roku 2012, — viedla tento proces reflexie v úzkom dialógu s príslušnými zainteresovanými stranami vrátane pacientov, odborníkov, platcov a poskytovateľov zdravotnej starostlivosti a aby pritom zohľadnila elektronické zdravotníctvo a potenciálny príspevok ďalších relevantných oblastí politiky, predovšetkým oblasti zamestnanosti, zdravotného postihnutia, vzdelávania a bývania, — do tohto procesu reflexie zahrnula aj priestor na činnosti v týchto oblastiach: — podpora zdravia a prevencia chronických ochorení: všetkým občanom uľahčiť zdravé rozhodnutia v ich živote, pre všetky chronické ochorenia zaviesť komunikačné stratégie na podporu zdravia zahŕňajúce posolstvá a intervencie, integrovať zdravie do vzdelávacích programov, ďalej rozvíjať kvantitatívnu analýzu efektívnosti nákladov podpory zdravia a prevencie a ich prínosov pre zdravie, na základe vedeckých zistení preskúmať priestor na včasné odhaľovanie príslušných rizikových faktorov chronických ochorení, posilňovať prevenciu uplatňovaním zásad zdravia vo všetkých politikách, — zdravotná starostlivosť: identifikovať a vymieňať si osvedčené postupy v súvislosti so spôsobmi, ktoré pacientom s chronickými ochoreniami umožňujú v maximálnej možnej miere zachovať si autonómiu a kvalitu života; v súvislosti s efektívnymi a proaktívnymi včasnými intervenciami; so sekundárnou prevenciou; s cenovou dostupnosťou a prístupom k starostlivosti o chronicky chorých pacientov; s realizáciou modelov inovačnej starostlivosti o chronicky chorých pacientov, a to hlavne v prípade primárnej zdravotnej starostlivosti a starostlivosti na úrovni komunity; a v súvislosti so spôsobmi znižovania zdravotných nerovností v tejto oblasti, — výskum chronických ochorení: ako založiť praktickú realizáciu prevencie, včasné intervencie a starostlivosť na existujúcich vedeckých poznatkoch o chronických ochoreniach s cieľom skvalitniť stratégie, technológie a podporu, a umožniť tak aktívne a zdravé starnutie, — informácie porovnateľné na európskej úrovni o výskyte, rozšírení, rizikových faktoroch a výsledkoch v súvislosti s chronickými ochoreniami, zohľadnenie rôznych existujúcich mechanizmov, ako je napr. EHES, vypracúvanie štatistík úmrtnosti v rámci ESTAT, existujúce registre a iné zdroje umožňujúce referenčné porovnávanie a vypracúvanie podloženej politiky,
10.

VYZÝVA členské štáty, aby: — posilnili spoluprácu a výmenu osvedčených postupov, a to aj pokiaľ ide o zber vysokokvalitných a porovnateľných údajov, do budúcnosti lepšie podporovali rozvoj politík členských štátov v oblasti zdravotníckeho personálu, prispievali k rovnakému prístupu k starostlivosti pre všetkých a aby pri tom osobitnú pozornosť venovali prognóze budúcich potrieb zdravotníckeho personálu a účinnému plánovaniu v tejto oblasti v celej Európskej únii, — zvyšovali informovanosť o význame atraktívnych pracovných prostredí, pracovných podmienok a príležitostí profesijného rozvoja pri motivovaní zdravotníckeho personálu a zaisťovaní kvality a bezpečnosti poskytovanej starostlivosti, — stimulovali odbornú prípravu a vzdelávanie zdravotníckeho personálu s cieľom ďalej podporovať kvalitu a bezpečnosť starostlivosti a zvážili, ako najlepšie využiť nástroje EÚ na financovanie tejto činnosti, bez toho aby bol dotknutý budúci finančný rámec, — dodržiavali Globálny kódex správania WHO pre nábor na medzinárodnej úrovni.
20.

Na členské štáty, ktoré sa rozhodnú zaviesť ECLI a minimálny súbor jednotných metadát pre judikatúru, by sa vzťahovali tieto odporúčania: a) ECLI špecifikovaný v § 1 prílohy by sa mal uplatňovať na všetky rozhodnutia, ktoré vydajú všetky ich súdy; b) členské štáty by mali všetkým rozhodnutiam súdov, ktoré sú uverejnené na verejnej webovej stránke, priradiť minimálny súbor metadát uvedených v § 2 prílohy; c) členské štáty by mali určiť koordinátora pre ECLI opísaného v § 3.1 prílohy; d) Súdny dvor Európskej únie by sa mal zapojiť do systému európskeho identifikátora judikatúry; e) Európska Komisia by mala vytvoriť webovú stránku ECLI, opísanú v § 4 prílohy, ako súčasť Európskeho portálu elektronickej justície; f) Európska komisia a členské štáty by mali v rámci úzkej vzájomnej spolupráce vytvoriť vzájomne prepojené vyhľadávanie identifikátorov a metadát, ako sa uvádza v § 5 prílohy; g) členské štáty a ich súdy by mali šíriť informácie o ECLI, webovej stránke ECLI a rozhraní pre vyhľadávanie na svojich vnútroštátnych webových stránkach a vo svojich publikáciách aj vtedy, keď sa ECLI v danom konkrétnom členskom štáte nezaviedlo; h) k využívaniu systému ECLI sa okrem členských štátov nabádajú aj kandidátske krajiny a štáty, ktoré sú zmluvnými stranami Lugánskeho dohovoru (8), a i) členské štáty by mali Radu každoročne informovať o pokroku v zavádzaní ECLI a metadát pre judikatúru.